यहाँ रहेका करुणामय र भगवती जस्ता ओझेलमा परेका धेरै पर्यटकीय महत्वका स्थानहरूलाई विकास गर्दै बिस्तारै अगाडि लग्न सकिने सम्भावना छ । एकातिर धेरै अर्थिक भार नपर्ने अर्कोतिर स्थानीयवासीलाई नै सक्रिय बनाइने हुनाले यसको सफलता शतप्रतिशत छ । स्थानीय रूपमा स्थानीय तहले नै सबै काम गर्न सक्ने भएको हुनाले यसलाई मूर्त रूप दिन अत्यन्त सजिलो पनि हुन्छ । उदाहरणको लागि हामी कुनै पनि गाउँलाई लिन सक्छौँ । त्यो स्थानलाई पर्यटकीय क्षेत्र घोषणा गरी प्रचारप्रसार गरी त्यहाँका बासिन्दालाई आफ्नो कार्यबारे बुझाउनु सक्नुपर्छ ।पर्यटन राख्न सक्ने परिवारले आफ्नो घरमा सम्भव भएको सङ्ख्यामा पर्यटकलाई पाहुनाको रूपमा राख्न सक्नुपर्छ । जस बापट घरवालाले आर्थिक आर्जन पनि गर्न सक्छन् ।उग्रचण्डी नाला भएका पोखरी, रूख, मठ मन्दिर आदिलाई नै पर्यटकको आकर्षणको वस्तु बनाउन सकिन्छ ।
